《晋江左宗庙歌十一首 其十一 四时祠祀歌》
魏晋·曹毗

肃肃清庙。巍巍圣功。万国来宾。礼仪有容。钟鼓振。金石熙。

宣兆祚。武开基。神斯乐兮。理管弦。有来斯和。说功德。

神斯乐兮。洋洋玄化。润被九壤。民无不悦。道无不往。礼有仪。

乐有式。咏九功。永无极。神斯乐兮。

作者简介：东晋谯国（今安徽亳州）人，字辅佐。好文籍，善词赋。郡察孝廉，除郎中。迁句章令，征拜太学博士。尝著《扬都赋》。累迁尚书郎、下邳太守。以名位不至，著《对儒》以自释。官至光禄勋。